《留别乡中诸故旧》
明代·殷奎

天官谬选到非才，相府陈情许放回。岂意冷员叨忝去，却从新例调迁来。

亲庭七十年方近，客路三千里向开。遥想故人能念我，题诗留别重裴徊。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。